U บวก 5% หลังเข้าถือ “มาเจสติค พาร์ค” มั่นใจหนุนธุรกิจอสังหาฯโต
U บวก 5% หลังเข้าถือ “มาเจสติค พาร์ค” ลุยต่อยอดธุรกิจอสังหาริมทรัพย์เพื่อขาย หนุนผลงานโตแกร่ง 
U บวก 5% รับข่าวเข้าซื้อหุ้น “มาเจสติค พาร์ค”-รับโอนตั๋วสัญญา รวมมูล่า 1.05 พันลบ. ลุยต่อยอดอสังหาริมทรัพย์เพื่อขาย
29 มี.ค. 2565

ผู้สื่อข่าวรายงานว่าวันนี้ (29 มี.ค. 2565) ราคาหุ้น บริษัท ยู ซิตี้ จำกัด (มหาชน) หรือ U ณ เวลา 11:55 น. อยู่ที่ระดับ 1.83 บาท เพิ่มขึ้น 0.09 บาท หรือ 5.17% โดยทำจุดสูงสุดที่ 1.85 บาท และทำจุดต่ำสุดที่ 1.76 บาท ด้วยมูลค่าการซื้อขาย 343.19 ล้านบาท

โดยราคาหุ้น U ที่ปรับตัวขึ้นมาบนกระดานนั้นคาดจะมาจากบริษัทฯ ได้เข้าซื้อหุ้นสามัญในบริษัท มาเจสติค พาร์ค จำกัด (MJP) จำนวน 5 แสนหุ้น (คิดเป็นสัดส่วน 50% ของทุนจดทะเบียนที่ชำระแล้วทั้งหมดของ MJP) ราคา 54.27 ล้านบาท และ รับโอนตั๋วสัญญาใช้เงินที่ออกโดย MJP จำนวน 999.22 ล้านบาท (คิดเป็นสัดส่วน 50% ของตั๋วสัญญาใช้เงินทั้งหมดที่ออกโดย MJP) จากการใช้สิทธิตามสัญญา Option Agreement ระหว่างบริษัทฯ และบริษัท โนเบิล ดีเวลลอปเมนท์ จำกัด (มหาชน) หรือ NOBLE ฉบับลงวันที่ 20 พฤศจิกายน 2563 ในราคาซื้อขายรวมจำนวน 1,053.49 ล้านบาท เพื่อร่วมทุนในการพัฒนาอสังหาริมทรัพย์เพื่อขาย โดย U ถือหุ้น 50% และ NOBLE ถือหุ้น 50%